  Туспуктэм: Удмуртиысь физкультурая но спортъя министерстволэн пресс-службаез Наталия Сильвестрова 16-тӥ южтолэзе Красноярскын Россилэн первенствоез улсын уйиськыса ӵошатсконъёс ортчизы. Удмуртиысь биатлонист Александр Корнев зарни медаль утӥз. Со сярысь элькунысь физкультурая но спортъя министерстволэн пресс-службаез ивортӥз. Спринтлы йылпумъянъёсъя спортсмен стартэ кыкетӥ потӥз. Биатлонист ньыль мишенез ворсаны ӧз быгаты, гонкаез 32 минут но 21,3 секунд куспын ортчиз. Кыкетӥ инты Новосибирск улосвыл но Алтай шаер понна ӵошатскись Денис Иродов басьтӥз (+7,9 (5)), куинетӥ интыын Свердловск улосвылысь Савелий Коновалов (+14,6 (4)). Тодэ вайытом, Удмуртиысь спортсменъёс Чайковскын ортчем Россилэн первенствоез улсын ортчем эстафетаын кыкетӥ инты басьтӥзы. Тегъёс: Биатлон Спорт Удмуртия  